VENICE Gondolas during sunrise van Melanie Viola op canvas, behang en meer
VENICE Gondolas during sunrise van Melanie Viola
Bekijk virtueel aan jouw muur Werkcode: 257022 Dié vyf grotes vreet mediese fondse - Sakenuus - Republikein
Wednesday, May 27th, 11:26:31
Dié vyf grotes vreet mediese fondse
Meer generiese medisyne gebruik
Nellie Brand-Jonker – ’n Nuwe siekte het in 2017 kop uitgesteek onder die topvyf chroniese siektes waaraan mediese fondse wat Mediscor se dienste gebruik, die meeste geld bestee.
· Hoë bloeddruk (26,5%)
· Diabetes tipe 2 (13,6%)
· MIV/vigs (10,8%)
· Hoë cholesterol (8,2%)
· Bipolêre gemoedsversteuring (5%)
Die topvyf hier (met die getal per 1 000 lewens in hakies):
· Hoë bloeddruk (129,9)
· Cholesterol (71,5)
· Diabetes tipe 2 (36,8)
· Skildklierprobleme (33)
· Asma (20,5)
Dit stem ooreen met wat die land se grootste mediese fonds, Discovery Health Medical Scheme (DHMS), in April in ’n verslag getoon het.
Volgens Mediscor is die topvyf op die lys van chroniese toestande waaraan die meeste geld per pasiënt per jaar bestee word soos volg:
· Hemofilie: R311 850
· Veelvuldige sklerose: R69 361
· Chroniese niersiekte: R19 765
· Diabetes insipidus: R14 170
· Crohn se siekte: R11 790
Die vyf toestande beloop 6,7% van die totale besteding aan medisyne vir chroniese toestande. Die medisyne verteenwoordig egter net 0,8% van die totale produkvolumes.
Mediscor se verslag handel oor die jaarlikse bestedingstendense aan medisynes en toestande by die mediese fondse wat sy dienste gebruik. Dit behels die inligting van sowat 1,8 miljoen lede en begunstigdes.
Ander bevindinge van Mediscor se verslag sluit in:
Besteding aan medisyne het verlede jaar met 6,9% per lewe gestyg. Dit is die skerpste styging in drie jaar. Dit is grootliks weens die staatsbeheerde verhoging van 7,5% wat in 2017 toegelaat is. Daarteenoor het die gebruik van medisyne minimaal met 0,6% gestyg.
Spesialiteitsmedisyne, wat biologiese medisyne en medisyne vir skaars siektes insluit, het verlede jaar 11% van die totale besteding aan medisyne verteenwoordig. Die medisyne moet aan sekere kriteria voldoen om as ’n spesialiteitsmedisyne te kwalifiseer, soos spesiale tegnieke om dit te vervaardig en gespesialiseerde bergings- en hanteringsprosedures. Hierdie medisyne verteenwoordig net 0,2% van die volumes en die feit dat besteding daaraan so hoog is, wys hoe duur dit is.
“Ten spyte van die klein getal lede wat die medisyne gebruik, word dit ’n aandrywer van koste,” sê Christo Rademan, uitvoerende hoof van Mediscor. Die gemiddelde jaarlikse koste van dié medisyne per pasiënt beloop R87 703. Boonop het die besteding aan dié medisyne skerp met 7,7% gestyg.
Verbruikers raak al hoe meer gewoond aan generiese medisyne. Die gebruik van generiese medisyne pleks van die oorspronklike is nou 59,9%. Dit styg elke jaar. Die gemiddelde koste per item vir generiese weergawes was R122, vergeleke met oorspronklike medisyne waarvoor daar reeds ’n generiese middel bestaan van R164. Oorspronklike medisyne met ’n geldige patent het gemiddeld R289 per item gekos.
Die algemeenste medisyne waarvoor die meeste pasiënte by ’n dokter of apteek aanklop, is vir hoes- en verkouemedisyne; kombinasie-pynmiddels en beta-laktaam-antibiotika. – Netwerk24